કર્ણાટકના મજબૂત લિંગાયત સમાજને આકર્ષવા માટે બી. એસ. યેદિયુરપ્પાને કર્ણાટકમાં ભાજપે પ્રમુખ બનાવ્યા છે. તેમની સામે પણ ભ્રષ્ટાચારના આક્ષેપો થયેલા છે. ભ્રષ્ટાચારના આરોપસર જ તેમને મુખ્યમંત્રી પદેથી હટાવવામાં આવ્યા હતા. લાગે છે કે, તેમની પસંદગી પક્ષની મજબૂરી છે. પક્ષ માને છે કે, તેમના કદનો કોઈ નેતા નથી જે કર્ણાટકમાં કમળ ખીલાવી શકે. ૨૦૦૮માં ભાજપે દક્ષિણ ભારતમાં પહેલી વાર કર્ણાટકમાં યેદિયુરપ્પાની નેતાગીરીમાં જ સરકાર બનાવી હતી. ભ્રષ્ટાચારના આરોપો બાદ ભાજપે તેમને રાજીનામું આપવાની ફરજ પાડી હતી. ૨૦૧૨માં ભાજપને છોડી દઈ તેમણે નવી પાર્ટી બનાવી હતી. તે પછી ભાજપ હારી ગયું. હવે તેમને જ કર્ણાટકમાં ભાજપને સુકાની બનાવવામાં આવ્યા છે. રાજનીતિમાં આવું થાય તેમાં કાંઈ નવું નથી.